2019. július 8-án jelentette be a versenyt szervező Európai Műsorsugárzók Uniója, hogy a rendezvénynek Horvátország fővárosa, Zágráb ad otthont 2020-ban. A helyszín a Tomiszláv király tér lesz, így egy kihagyott év után ismét szabadtéri helyszínen rendezik meg a versenyt. A város korábban, még Jugoszlávia területének számítva az 1990-es Eurovíziós Dalfesztiválnak is otthont adott, viszont ez lesz az első alkalom, hogy a Fiatal Zenészek Eurovíziója itt kerül megrendezésre. Az elődöntőt a Zágrábi Zeneakadémia Bersa termében fogják tartani.